Muhammad Subail

Category:Pages using infobox religious biography without religion parameter
Muhammad bin Abdullah Al-Sabil ( an haife shi a watan Disamba shekara ta 2012), an haife shi a garin Bukayriyah a yankin lardin Al-Qassim. Ya kasance limami kuma mai wa'azi a Masallacin Harami na tsawon shekaru arba'in da huɗu (44) gaba ɗaya, kuma mamba a majalisar manyan malamai a saudiya, har wayau Shi mamba ne a majalisar fiqhun musulunci, kuma shugaban masallacin harami da Al'amuran Masjid al-Nabawi, kuma shugaban kwamitin Al-Haram na kasar Saudiyya. Yana daya daga cikin wadanda aka yi garkuwa da su da suka tsira daga harin da kungiyar Juhayman dauke da makamai suka kai wa babban masallacin Makkah, a lokacin da sabil yake limami, ya jagoranci jama'a wajen sallar asuba.  

Ya yi tafiye-tafiyen bayar da shawarwari sama da 100 a wajen Masarautar, inda ya ziyarci ƙasashe sama da 50, kuma ya rubuta littattafai 27.

 Karatu 
Ya haddace Alqur'ani, yayi karatun a hannun mahaifinsa da kuma Sheikh Abd al-Rahman al-Kuraides. Yana ɗan shekaru goma sha hudu, ya inganta karatun Qur'aninsa a hannun Sheikh Saadi Yassin. Yayi Ilimin shari'a daga ɗan'uwansa Sheikh Abdul Aziz Al-Sabeel, Sheikh Muhammad Al-Muqbil da Sheikh Abdullah bin Humaid. 

 Sana'a 
Tsakanin shekarar, 1373 AH zuwa shekarar 1385, Subail ya yi aiki a matsayin supervisor a Cibiyar Kimiyya da ke Buraidah. An naɗa shi limami, mai wa’azi kuma malami a masallacin Harami a shekara ta, 1385 bayan hijira, ya tsaya a wannan matsayin har zuwa shekara ta, 1429 bayan hijira. Ya kuma kasance shugaban malamai da masu sa ido a shugabancin kula da Addini na Masallacin Harami. A shekara ta, 1393 bayan hijira ya zama mataimakin janar na shugaban kula da harkokin Addinin Musulunci na masallacin Harami. Daga nan kuma aka naɗa shi shugaban fadar shugaban kasa mai kula da harkokin masallacin harami da masallacin Annabi a shekara ta, 1411 bayan hijira.

Subail ya kasance memba na Majalisar Manyan Malamai a kasar Saudiyya tsakanin shekarar, 1413H zuwa 1427 bayan hijira. Ya ci gaba da zama mamba a Majalisar Fiqhu ta Musulunci ta Kungiyar Hadin Kan Duniya tsakanin 1397H zuwa 1432H. Ya yawaita shiga cikin shirin Noor a kan hanya a gidan radiyon kur'ani mai tsarki a kasar Saudiyya. Dalibansa sun hada da Saleh Al-Fawzan, Abdulrahman bin Abdulaziz Al Kelya da Muqbil bin Hadi al-Wadi'i .

Subail ya kirkira Jamiar Asria a Jhelum, Pakistan a shekara ta, 1997. 

Subail ya tsallake rijiya da baya ne a harin da aka ka a Masallacin Harami, wanda aka yi zargin Juhayman da mabiyansa ne a shekara ta, 1400 bayan hijira, inda Limamin ya kasance albashin Sallar Asuba, sannan aka gama Sallar. na guguwar Wuri Mai Tsarki.

 Mutuwa 
Ya rasu a ranar litinin 3 ga watan Safar 1434H daidai da 17 ga watan Disamba shekara ta, 2012. 

 Manazarta 

Category:Matattun 2012